recursal/SuperWikiNEXT-32B huggingface dataset:
**ปลาหมอเทเมนซิส** (อังกฤษ: Speckled pavon, Speckled peacock bass, Painted pavon; ชื่อพื้นเมือง: Tucanare; ชื่อวิทยาศาสตร์: *Cichla temensis*) ปลาน้ำจืดขนาดใหญ่ชนิดหนึ่ง ในวงศ์ปลาหมอสี (Cichlidae)

มีลักษณะเหมือนกับปลาพีค็อกแบสชนิดอื่น ๆ แต่มีลำตัวที่เพรียวยาวกว่า มีลักษณะเด่นที่แตกต่างไปจากปลาชนิดอื่น ๆ อย่างเห็นได้ชัด คือ มีสีสันไม่สดใสเท่า แต่มีจุดประสีขาวเห็นชัดเจนตลอดทั้งตัว ขณะที่โคนครีบหางมีจุดสีดำขนาดใหญ่เหมือนปลาพีค็อกแบสทั่วไป ขณะที่ยังเป็นลูกปลาขนาดเล็กจะมีลายแถบยาวสีดำคาดกลางลำตัวตามแนวยาว

ปลาหมอเทเมนซิส มีความยาวโดยเฉลี่ย 75 เซนติเมตร แต่มีรายงานว่าพบขนาดใหญ่ที่สุดถึง 1 เมตร น้ำหนักถึง 12 กิโลกรัม ปลาเมื่อมีขนาดได้ 60 เซนติเมตร จะมีน้ำหนัก 2 กิโลกรัม นับเป็นชนิดที่มีขนาดใหญ่ที่สุด และมีอัตราการเจริญเติบโตที่เร็วที่สุดในบรรดาปลาพีค็อกแบสทั้งหมด

พบกระจายพันธุ์ในลุ่มแม่น้ำอเมซอน, ริโอเนโกร, อูทูม่า และโอรีโนโก ในทวีปอเมริกาใต้

นิยมตกเป็นเกมกีฬา และเลี้ยงเป็นปลาสวยงาม

อ้างอิง
-------

1. ↑  ข้อมูลจาก fishbase.org (อังกฤษ)
2. ↑  "*Cichla temensis* (อังกฤษ)". คลังข้อมูลเก่าเก็บจากแหล่งเดิมเมื่อ 2012-08-14. สืบค้นเมื่อ 2012-08-14.

แหล่งข้อมูลอื่น
---------------

* 

 ข้อมูลที่เกี่ยวข้องกับ Cichla temensis ที่วิกิสปีชีส์
**ดินน้ำท่วมขัง**, **ดินไฮดริก** หรือ **ดินที่อิ่มตัวด้วยน้ำ** (อังกฤษ: hydric soil หรือ saturated soil) เป็นดินที่มีน้ำอิ่มตัวอย่างถาวรหรือตามฤดูกาล ทำให้เกิดสภาวะไร้อากาศ (แอนาโรบิก) พบได้ทั่วไปในพื้นที่ชุ่มน้ำ

ภาพรวม
------

ดินส่วนใหญ่เป็นดินที่มีอากาศถ่ายเท (ดินแอโรบิก) ซึ่งเป็นส่วนสำคัญต่อรากพืชในการหายใจ (รากพืชดูดออกซิเจนและคาร์โบไฮเดรตในขณะที่ปล่อยก๊าซคาร์บอนไดออกไซด์) และต้องมีอากาศที่เพียงพอโดยเฉพาะอย่างยิ่งออกซิเจนในดินเพื่อรองรับชีวิตในดินส่วนใหญ่ โดยปกติอากาศจะเคลื่อนที่ผ่านรูพรุนที่เชื่อมต่อถึงกันโดยแรงต่าง ๆ เช่น การเปลี่ยนแปลงของความดันบรรยากาศ การชะล้างของน้ำฝน และการแพร่กระจายอย่างง่าย

นอกจากรากพืชแล้ว จุลินทรีย์ในดินส่วนใหญ่ต้องการออกซิเจนเพื่อความอยู่รอด และรวมทั้งสัตว์ในดิน เช่น มด ไส้เดือน และตุ่น แต่ดินมักจะอิ่มตัวด้วยน้ำเนื่องจากฝนตกและน้ำท่วม ทำให้ไม่มีช่องว่างให้อากาศผ่านเข้าไป เนื้อดินมีน้ำอยู่เต็มและการแพร่กระจายของก๊าซในดินจะช้าลง (ประมาณ 10,000 เท่า) เมื่อระดับออกซิเจนจำกัดการแข่งขันที่รุนแรงในการแย่งอากาศที่เหลืออยู่ของสิ่งมีชีวิตในดิน เมื่อสภาพแวดล้อมแบบไม่ใช้ออกซิเจน (ไร้อากาศ) นี้ยังคงดำเนินต่อเนื่องเป็นเวลานานในช่วงฤดูการเติบโต ปฏิกิริยาทางชีวภาพและเคมีที่แตกออกไปจะเริ่มมีอิทธิพลแทนสภาวะเดิม (เมื่อดินมีอากาศถ่ายเท) ในดินที่อิ่มตัวด้วยน้ำเป็นเวลานานและเกิดขึ้นซ้ำ ๆ เป็นเวลาหลายปี คุณสมบัติของดินที่มีลักษณะเฉพาะมักจะพัฒนาขึ้นซึ่งสามารถแยกออกได้โดยง่าย ดินที่มีคุณสมบัติพิเศษเหล่านี้เรียกว่า*ดินไฮดริก* และแม้อาจพบดินนี้ในพื้นที่ทางภูมิประเทศที่ไม่มากนัก แต่ก็รักษาหน้าที่ของดินที่สำคัญ (soil functions) ในสิ่งแวดล้อมไว้ได้

พืชที่พบในดินไฮดริกมักมีเนื้อเยื่อแอเรงคิมา (aerenchyma) ซึ่งเป็นช่องว่างภายในของลำต้นและเหง้า ซึ่งช่วยให้ออกซิเจนในบรรยากาศถูกส่งไปยังบริเวณระบบราก (เขตราก) ดังนั้นพื้นที่ชุ่มน้ำหลายแห่งจึงถูกปกคลุมด้วยพืชที่มีแอเรนไคมา ได้แก่ ธูปฤาษี กก และบัว

อ้างอิง
-------

1. ↑  มงคล ไชยภักดี, วัลยา ชนิตตาวงศ์. 2550. สถานการณ์และการบริหารจัดการพื้นที่ชุ่มน้ำในประเทศไทย. กลุ่มงานวิจัยสัตว์ป่า สำนักอนุรักษ์สัตว์ป่า กรมอุทยานแห่งชาติ สัตว์ป่า และพันธุ์พืช. กรุงเทพฯ.
2. ↑  "ความชื้นหรือน้ำ". *118.174.134.188*.[*ลิงก์เสีย*]
3. ↑  Schuyt, K. and Brander, L. 2004. Living Waters: Conserving the Source of Life – The Economic Values of theWorld’sWetlands. Amsterdam, the Netherlands: European Union, and Gland, Switzerland: World Wildlife Fund.
4. ↑  Justin, S. H. F. W. and Armstrong, W. 1987. The anatomical characteristics of roots and plant response to soil flooding. New Phytologist 106: 465–95.
5. ↑  Keddy, P.A. 2010. Wetland Ecology: Principles and Conservation (2nd edition). Cambridge University Press, Cambridge, UK.
**ปลาหมอฟรอนโตซ่า** มีชื่อวิทยาศาสตร์ว่า *Cyphotilapia frontosa* อยู่ในวงศ์ปลาหมอสี (Cichlidae) มีรูปร่างแบนข้าง ริมฝีปากหนา ลำตัวสีขาวคาดด้วยแถบสีดำเป็นปล้อง ๆ ตลอดลำตัว ครีบต่าง ๆ ปลายครีบยาวแหลมโดยเฉพาะตัวผู้ เมื่อโตขึ้นหัวของตัวผู้จะโหนกนูนเห็นได้ชัดเจน

มีความยาวเต็มที่ราว 30 เซนติเมตร มักอาศัยอยู่รวมเป็นฝูง อาศัยอยู่ในบริเวณน้ำลึก มีถิ่นกำเนิดในทวีปแอฟริกาบริเวณแอฟริกาตอนกลางและแอฟริกาตะวันออก โดยเฉพาะในทะเลสาบแทนกันยีกา อาหารหลักได้แก่ ลูกปลาขนาดเล็กกว่า

ปลาหมอฟรอนโตซ่าจัดเป็นปลาที่มีความสวยงามมากชนิดหนึ่งในวงศ์ปลาหมอสี จึงนิยมเลี้ยงเป็นปลาตู้สวยงามมาช้านาน จนอาจกล่าวได้ว่า เป็น "ราชาของปลาหมอสี" เช่นเดียวกับปลาปอมปาดัวร์ที่ถูกจัดเป็น "ราชินีแห่งปลาตู้"

ในแวดวงปลาสวยงามจะจำแนกปลาหมอฟรอนโตซ่าเป็นสายพันธุ์ย่อยต่าง ๆ โดยแบ่งตามเกณฑ์ที่พบในแหล่งน้ำหรือภูมิภาคต่าง ๆ ซึ่งสามารถแบ่งได้นับ 10 สายพันธุ์ แต่ไม่จัดว่าเป็นการแบ่งตามหลักอนุกรมวิธาน

ปลาหมอฟรอนโตซ่าจะเข้าสู่วัยเจริญพันธุ์ได้เมื่อถึงอายุ 3-4 ปี โดยตัวเมียจะมีพฤติกรรมอมไข่หลังจากไข่ได้รับการปฏิสนธิแล้ว ใช้เวลาฟักเป็นตัวราว 4 สัปดาห์

จัดเป็นปลาอีกชนิดหนึ่งที่มีอายุยาวนาน โดยสามารถมีอายุยาวได้ถึง 25 ปี

อ้างอิง
-------

1. ↑  Bigirimana (2005). *Cyphotilapia frontosa*. *2006 IUCN Red List of Threatened Species*. IUCN 2006. Retrieved on 12 May 2006.
2. ↑  ราชันแห่งปลาหมอสี จากโลกวันนี้
3. ↑  ปลาบ้านโรม, *ฟรอนโตซ่า นักล่าน้ำลึก* คอลัมน์ Cichild Coner หน้า 98-115 นิตยสาร Aquarium Biz ปีที่ 2 ฉบับที่ 23: พฤษภาคม 2012

คอมมอนส์ มีภาพและสื่อเกี่ยวกับ:  
***Cyphotilapia frontosa***

แหล่งข้อมูลอื่น
---------------

* รูปและข้อมูลปลาหมอฟรอนโตซ่า

 ข้อมูลที่เกี่ยวข้องกับ Cyphotilapia frontosa ที่วิกิสปีชีส์
**ปลาหมอแคระแรมโบลิเวีย** หรือ **ปลาหมอแรมโบลิเวีย** (อังกฤษ: Bolivian butterfly cichlid) เป็นปลาน้ำจืดชนิดหนึ่ง มีชื่อวิทยาศาสตร์ว่า *Mikrogeophagus altispinosus* อยู่ในวงศ์ปลาหมอสี (Cichildae) 

มีรูปร่างทั่วไปคล้ายกับปลาหมอแคระแรมเจ็ดสี (*M. ramirezi*) ซึ่งเป็นปลาในสกุลเดียวกัน แต่ทว่าปลาหมอแคระแรมโบลิเวียมีขนาดที่ใหญ่กว่า โดยมีความยาวได้ 8 เซนติเมตร เมื่อโตเต็มที่

มีพื้นลำตัวเป็นสีกากีอมเทาเล็กน้อย ช่วงแก้มและแผ่นปิดเหงือกจะมีสีเหลือบฟ้าและเขียวสะท้อนแสง ตรงช่วงหน้าจนถึงกลางลำตัวเป็นสีเหลืองหรือเหลืองเกือบเข้ม มีสีดำพาดผ่านดวงตาทั้งสองข้าง ตรงกลางลำตัวมีจุดวงกลมสีดำขนาดใหญ่แลดูเด่น มีครีบอกที่แหลมยาวเป็นสีชมพู และในช่วงผสมพันธุ์ ปลาตัวผู้จะมีสีที่เข้มและสวยกว่านี้

พบกระจายพันธุ์ในแม่น้ำมาโมเรและแม่น้ำกัวโปเร ในประเทศบราซิลและโบลิเวีย

นิยมเลี้ยงเป็นปลาสวยงาม เช่นเดียวกับปลาหมอแคระจำพวกอื่น 

ปลาหมอแคระแรมโบลิเวีย เมื่อถูกค้นพบครั้งแรกได้ถูกตั้งชื่อวิทยาศาสตร์ว่า *Crenicara altispinosa* ซึ่งคำว่า "altispinosa" เป็นภาษาละติน แยกออกเป็น 2 คำคือ "Altus" แปลว่าสูง และ "Spinosus" แปลว่าลักษณะที่เป็นหนาม รวมสองคำแล้วแปลว่า "ปลาที่มีครีบกระโดงสูง"

อ้างอิง
-------

1. ↑  พิชิต ไทยยืนวงษ์, มหัศจรรย์พันธุ์ปลาหมอสี หน้า 82 พิมพ์ครั้งที่ 1 ISBN 974-90016-2-1

คอมมอนส์ มีภาพและสื่อเกี่ยวกับ:  
***Mikrogeophagus altispinosus***

แหล่งข้อมูลอื่น
---------------

* รูปและข้อมูลจาก Fishbase.org
**ปลาหมอแคระอะโดเกตา** (อังกฤษ: Zebra acara; ชื่อวิทยาศาสตร์: *Nannacara adoketa*) ปลาน้ำจืดขนาดเล็กชนิดหนึ่ง ในวงศ์ปลาหมอสี (Cichlidae)

จัดเป็นปลาหมอแคระชนิดหนึ่ง มีลวดลายส่วนหน้าคล้ายหน้ากากคาบูกิของประเทศญี่ปุ่น ปลาตัวผู้ขนาดโตเต็มที่ประมาณ 4 นิ้ว  ขณะที่ตัวเมียจะมีขนาดเฉลี่ยเล็กกว่า ราว ๆ 3 นิ้ว โดยที่โดยตัวผู้จะมีขนาดใหญ่กว่า สีสันจัดกว่า ครีบกระโดงจะมีขนาดยาวกว่าอย่างชัดเจน

เป็นปลาที่แพร่กระจายพันธุ์ที่แม่น้ำวาดาเปส และ แม่น้ำเปรโต ในประเทศบราซิล

ปลาหมอแคระอะโดเกตา แม้มิได้มีสีสันที่ฉูดฉาดหรือสวยมากไปกว่าปลาหมอแคระชนิดอื่น ๆ แต่ก็เป็นที่นิยมอย่างมากของผู้ที่นิยมเลี้ยงปลาสวยงาม ด้วยความที่หายากและเพาะขยายพันธุ์ได้ยาก ทำให้เป็นปลาที่มีราคาซื้อขายแพงมากชนิดหนึ่ง การเพาะพันธุ์ในที่เลี้ยงสามารถกระทำได้ แต่ยากมาก ด้วยการปรับค่าความเป็นกรดเป็นด่างของน้ำ (pH) ให้เหมาะสม โดยปลาจะอาศัยอยู่ในน้ำที่มีสารแทนนินละลายในน้ำสูง (ประมาณ pH 4-5) ซึ่งน้ำมีสีชาหรือน้ำตาลเข้ม แต่การเพาะพันธุ์นั้นส่วนใหญ่กระทำกันได้ที่ฮ่องกง ส่วนในประเทศไทยมีเพียงไม่กี่รายเท่านั้นที่สามารถกระทำได้

อ้างอิง
-------

1. ↑  *Ivanacara adoketa* (ไทย)
2. ↑  *เยือนบ้าน ปลาหมอแคระ ตอน THANAKORN กับการเลี้ยงอะโดเกตา*, คอลัมน์ Dwarf cichlid. นิตยสาร Aquarium Biz ฉบับที่ 25 ปีที่ 2: กรกฎาคม 2012

คอมมอนส์ มีภาพและสื่อเกี่ยวกับ:  
**ปลาหมอแคระอะโดเกตา**

แหล่งข้อมูลอื่น
---------------

*
**ปลาหมอลิฟวิงสโตน** (อังกฤษ: Livingston's cichild; ชื่อวิทยาศาสตร์: *Nimbochromis livingstonii*) ปลาน้ำจืดชนิดหนึ่ง ในวงศ์ปลาหมอสี (Cichlidae)

จัดเป็นปลาหมอลายเมฆ หรือปลาหมอในสกุล *Nimbochromis* ชนิดหนึ่ง อาศัยอยู่ในทะเลสาบมาลาวี และแหล่งน้ำใกล้เคียง โดยเฉพาะทางตอนใต้ โดยชื่อวิทยาศาสตร์นั้นตั้งขึ้นเพื่อเป็นเกียรติแก่ เดวิด ลิฟวิงสโตน นักสำรวจทวีปแอฟริกาชาวสกอต

เป็นปลาที่มีลวดลายสีน้ำตาลเข้มอยู่บนพื้นลำตัวสีขาวหรือสีครีมเด่นชัด มีขนาดโตเต็มที่ประมาณ 20-25 เซนติเมตร ตัวผู้มีขนาดใหญ่กว่าตัวเมีย โดยใช้สีและลวดลายที่โดดเด่นนี้ในการปรับสีสันให้กลมกลืนกับสภาพแวดล้อม เพื่อใช้ในการล่าเหยื่อ โดยจะปรับสีลำตัวให้กลมกลืนกับพื้นทราย และแกล้งทำเป็นตายด้วยการนอนนิ่ง ๆ เมื่อมีปลาขนาดเล็กว่ายผ่านเข้ามา ก็จะฮุบด้วยความรวดเร็ว และกลับไปนอนนิ่ง ๆ อีกครั้ง ซึ่งชื่อในภาษาพื้นเมืองเรียกปลาหมอลิฟวิงสโตนว่า "คาลิงโกโน" (*kalingono*) หมายถึง "นอนหลับ" และอาจจัดว่าเป็นปลาเพียงชนิดเดียวที่โลกที่สามารถกระทำเช่นนี้ได้ 

ปลาหมอลิฟวิงสโตนตัวผู้ในช่วงผสมพันธุ์จะมีสีสันสวยงามเป็นพิเศษ สีพื้นบริเวณลำตัวที่เป็นสีขาวก็จะกลายเป็นสีฟ้าหรือบางครั้งก็เป็นสีน้ำเงิน ในธรรมชาติชอบทำรังและวางไข่บนพื้นทรายใกล้กับโขดหิน ปลาตัวผู้จะปล่อยน้ำเชื้อออกมาผสมกับไข่ก่อน จากนั้นตัวเมียค่อยอมไข่เหล่านั้นไว้ในปาก ซึ่งผิดกับปลาหมอสีอมไข่ทั่วไปที่มักอมไข่ก่อนแล้วค่อยปล่อยน้ำเชื้อเข้าปฏิสนธิ

นิยมเลี้ยงเป็นปลาสวยงาม โดยใช้ชื่อว่าเป็นปลาหมอลายเมฆที่มีสีสันสวยงามที่สุด โดยพฤติกรรมในที่เลี้ยงมักจะไม่ค่อยทำแกล้งตายเหมือนปลาในธรรมชาติ

อ้างอิง
-------

1. ↑  Konings, A.; Kazembe, J.; Makocho, P.; Mailosi, A. (2019). "*Nimbochromis livingstonii*". *IUCN Red List of Threatened Species*. **2019**: e.T60910A155045068. doi:10.2305/IUCN.UK.2018-2.RLTS.T60910A155045068.en. สืบค้นเมื่อ 20 November 2021.|date= / |doi= mismatch
2. 1 2  หน้า 102, *ปลาหมอลายเมฆ และผองเพื่อน (ตอนที่ 2)* โดย พิชิต ไทยยืนวงษ์. "ปลาสวยงาม". เทคโนโลยีชาวบ้าน วันที่ 01 กันยายน พ.ศ. 2552 ปีที่ 21 ฉบับที่ 462
3. ↑  "สารคดี BBC : เปิดโลกกว้างแอฟริกา ตอนที่ 11 คลิป 2/2". ช่อง 7. 29 November 2014. สืบค้นเมื่อ 30 November 2014.

คอมมอนส์ มีภาพและสื่อเกี่ยวกับ:  
***Nimbochromis livingstonii***

แหล่งข้อมูลอื่น
---------------

 ข้อมูลที่เกี่ยวข้องกับ Nimbochromis livingstonii ที่วิกิสปีชีส์

* ข้อมูลเพิ่มเติม (อังกฤษ)

|  |  |
| --- | --- |
| การแยกแยะหน่วยอนุกรมวิธาน | 
* Wikidata: Q147188
* Wikispecies: Nimbochromis livingstonii
* ADW: Nimbochromis\_livingstonii
* EoL: 211893
* FishBase: 2274
* GBIF: 2371163
* iNaturalist: 107041
* IRMNG: 10152511
* ITIS: 648831
* IUCN: 60910
* NCBI: 137275
* WoRMS: 862547

 |
**ปลาหมูกระโดงสูง** (อังกฤษ: Chinese sucker, Chinese loach, Chinese high fin sucker, Chinese high fin banded shark; จีน: 胭脂魚; พินอิน: *yānzhiyú*; ชื่อวิทยาศาสตร์: *Myxocyprinus asiaticus*) ปลาน้ำจืดกระดูกแข็งชนิดหนึ่ง ในวงศ์ปลาหมูกระโดงสูง (Catostomidae) จัดเป็นปลาเพียงชนิดเดียวเท่านั้นที่อยู่ในสกุล *Myxocyprinus* (มาจากภาษากรีก "myxos" หมายถึง "น้ำมูกหรือเสมหะ" และภาษาละติน "cyprinus" หมายถึง ปลาตะเพียน)

มีพื้นลำตัวสีขาวอมชมพู มีแถบสีดำหนา 3 เส้นเป็นแนวตั้ง มีจุดเด่น คือ มีครีบหลังที่ปลายแหลมสูงและมีขนาดใหญ่ ในปลาที่มีขนาดเล็กกว่า 4 นิ้วจะมีสีสันสดใสและลำตัวทรงสั้นมีครีบหลังใหญ่มองดูคล้ายใบเรือ แต่เมื่อมีขนาดใหญ่ขึ้นสีขาวบนลำตัวจะเริ่มหายไป สีจะซีดจาง ขนาดของครีบหลังจะมีขนาดเล็กลงและความยาวลำตัวจะออกไปทางทรงยาวมากกว่าทรงสูง

มีความยาวเมื่อโตเต็มที่ได้ถึง 90 เซนติเมตร พบกระจายพันธุ์เฉพาะในแม่น้ำแยงซีเกียง ในประเทศจีนเท่านั้น มีพฤติกรรมอยู่รวมกันเป็นฝูง

ปลาหมูกระโดงสูง เป็นปลาที่นิยมเลี้ยงเป็นปลาสวยงาม ด้วยเป็นปลาที่มีความสวย ซ้ำยังมีอุปนิสัยเรียบร้อย ไม่ดุร้ายก้าวร้าวเลย และสามารถทำความสะอาดตู้ที่ใช้เลี้ยงได้เป็นอย่างดี ด้วยเป็นปลาที่หากินกับพื้นท้องน้ำ แต่เป็นปลาที่มีอัตราการเจริญเติบโตได้ช้ามาก เพียงแค่ 1–2 นิ้วต่อปีเท่านั้น เป็นปลาที่ยังไม่สามารถเพาะขยายพันธุ์ได้ ต้องรวบรวมพันธุ์ปลาจากแหล่งน้ำธรรมชาติเท่านั้น การจำแนกเพศ สามารถดูได้ที่เพศผู้ในฤดูผสมพันธุ์จะมีตุ่มขาว ๆ คล้ายสิวบริเวณส่วนหัวและโคนครีบอก เช่นเดียวกับปลาหลายชนิดในวงศ์ Cyprinidae

อ้างอิง
-------

1. ↑  "*Myxocyprinus*". ระบบข้อมูลการจำแนกพันธุ์แบบบูรณาการ.
2. ↑  จาก fishbase.org (อังกฤษ)
3. ↑  *Myxocyprinus asiaticus* (อังกฤษ)

คอมมอนส์ มีภาพและสื่อเกี่ยวกับ:  
***Myxocyprinus asiaticus***

แหล่งข้อมูลอื่น
---------------

 ข้อมูลที่เกี่ยวข้องกับ Myxocyprinus asiaticus ที่วิกิสปีชีส์

* รูปและข้อมูลเพิ่มเติม (อังกฤษ)
**เชือด-เชือดนิ่มนิ่ม** (อังกฤษ: Angel; จีน: 天使行動; หรือ Angels, Fighting Madam (USA) , Iron Angels, Midnight Angels) ภาพยนตร์จีนฮ่องกง ที่ออกฉายในปี พ.ศ. 2530

ดารานำแสดง
----------

* หลี่ ไช่ฟ่ง (Moon Lee)
* เดวิด เจียง (David Chiang)
* ฟางจงซิ่น (Alex Fong)
* เคนจิ ไซโจ้ (Kenji Sijo)
* หลี่เส้าหลิง (Elaine Lui)
* โอชิมา ยูการิ (Yukari Oshima) ซึ่งภาพยนตร์ดังกล่าวเป็นผลงานการกำกับฯ ของ Raymond Leung, Teresa Woo นำเสนอผ่านบริษัท โกลเด้นฮาร์เวสท์ สไตล์ของภาพยนตร์เป็นแบบ Action (บู๊)

เรื่องราว
---------

เกี่ยวกับการค้าฝิ่นที่สามเหลี่ยมทองคำซึ่งการค้าฝิ่นนั้นผิดกฎหมาย ทางตำรวจสากลได้พยายามทำลายแต่แล้วผู้ที่อยู่เบื้องหลังนั้นก็คือ "หยางหลิน" (โอชิมา ยูการิ) ตัวการสำคัญ เธอเจ็บแค้นที่ตำรวจสากลได้เข้ามาทำลายฝิ่นครั้งนี้จึงได้ส่งมือสังหารออกไปจัดการกับทีมตำรวจสากล เมื่อทางกรมตำรวจทราบเรื่องเข้าจึงได้จ้างนักสืบเอกชนในนาม "นางฟ้า" หรือ "Angel" ซึ่งนำทีมโดย ตำรวจสากลหนุ่มลูกครึ่งจีน-อเมริกัน "อเล็กซ์" (ฟางจงซิ่น) ตามด้วยหัวหน้าทีมนางฟ้า "เดวิด" (เดวิด-เจียง) และ "ไซโจ้" (เคนจิ-ไซโจ้) , "มูน" (หลี่ไซ่ฟ่ง) และ "อิเลน" (หลี่เส้าหลิง) ทั้งหมดได้กลับมารวมตัวกันอีกครั้งเพื่อร่วมกันสืบเรื่องราวว่าใครเป็นผู้บงการ "หยางหลิน" ไม่พอใจในการบริหารงานของพี่ใหญ่เธอจึงลงมือสังหารพี่ใหญ่แล้วขึ้นมานั่งเก้าอี้บอสส์แทน เมื่อแผนที่1 ไม่สำเร็จเธอจึงดำเนินการแผน2 นั่นคือ การปล้นทองคำสวิสจากธนาคารแห่งชาติฮ่องกง ทีม นามฟ้า ได้พยายามสืบหาแต่ก็ยังไร้ล่องรอยของแหล่งข้อมูล "อเล็กซ์" กับ "อิเลน" พลาดท่าถูกพวกของ "หยางหลิน" จับได้ขณะเข้าไปทำการสืบเรื่องแผน2 แต่ "อิเลน" ได้เอาตัวรอดมาได้ "อเล็กซ์" ถูกจับได้แต่ว่า "หยางหลิน" ต้องการใช้เขาเป็นเหยื่อล่อให้พวก นางฟ้า ออกมาปรากฏแต่ไม่สำเร็จ ทีม นางฟ้า ทำงานระดับมืออาชีพจึงนำทีมมาช่วย "อเล็กซ์" ออกไปได้แต่ว่าเขายังสงสัยแผนดังกล่าวอีกจึงหวนกลับไปหา "หยางหลิน" อย่างเปิดเผยจึนในที่สุดก็ถูกเธอจับทรมาน "อเล็กซ์" สู้เธอไม่ได้เพราะ "หยางหลิน" มีกังฟูเอาชนะเขาได้ "อเล็กซ์" ได้พยายามส่งข้อมูลมายึงองค์กรลับซึ่งเป็นที่ตั้งลับของทีม "นางฟ้า" จนในที่สุดทุกคนก็รู้ว่าแผน2 ที่ "หยางหลิน" วางไว้คืออะไร? "ไซโจ้" ได้ไปสืบเรื่องทองคำและติดเข้าไปกับรถขนทองพร้อมกับถูกกลบด้วยซีเมนต์ทำให้ขาดการติดต่อกับทีมงาน "มูน" กับ "อิเลน" เห็นว่า "ไซโจ้" หายไปก็คิดว่าถูก "หยางหลิน" จับตัวไปจึงได้ตามไปยังบริษัท ไดนิปปอน ของหล่อนเพื่อขอให้ปล่อยตัว "ไซโจ้" ออกมา\*แต่ทว่าความมันส์ได้บังเกิดขึ้น..เมื่อ "หยางหลิน" ได้รู้ว่าพวกเธอคือหนึ่งในทีมงานของ "นางฟ้า" ที่เข้ามาทำลายแผนการทั้งหมด "หยางหลิน" โกรธแค้นมากจึงเกิดการต่อสู้ขึ้นระหว่าง "หยางหลิน" (โอชิมา ยูการิ) กับ "มูน" (หลี่ไซ่ฟ่ง) และ "อิเลน" (หลี่เส้าหลิน)..ในที่สุด "มูน" สามารถจัดการกับ "หยางหลิน" ได้แต่กว่าจะได้ก็เล่นเอาซะตัวเองสะบักสะบอมส่วน "อิเลน" ก็บาดเจ็บจากการที่ถูก "หยางหลิน" ทำร้ายเช่นกัน "ไซโจ้" รู้เรื่องของ "มูน" จึงตามที่บริษัท ไดนิปปอน พบเห็น "หยางหลิน" กำลังจะฆ่า "มูน" จึงใช้ปืนพกยิ่งเจาะเข้าที่กลางหน้าผากของ "หยางหลิน" จนตายสนิทจากนั้นก็พา "มูน"และ"อิเลน" ไปโรงพยาบาลเพื่อทำการรักษาตัวต่อไป

แหล่งข้อมูลอื่น
---------------

* IMDB
**ปลาหมอแคระฮองสโลอาย** หรือ **ปลาหมอแคระฮองสลอย** (อังกฤษ: Red streak cichlid, ชื่อวิทยาศาสตร์:  *Apistogramma hongsloi*) เป็นปลาน้ำจืดขนาดเล็กชนิดหนึ่ง ในวงศ์ปลาหมอสี (Cichlidae)

จัดเป็นปลาหมอแคระชนิดหนึ่ง มีลักษณะทั่วไปเหมือนปลาในสกุลเดียวกันชนิดอื่น แต่มีลำตัวที่หนากว่า โดยถูกค้นพบครั้งแรกบริเวณแม่น้ำวิชาดาและแม่น้ำโอรีโนโก ในโคลอมเบียและเวเนซุเอลา โดยถูกตั้งชื่อเพื่อเป็นเกียรติแก่ ธอร์นบอน ฮองสลอย นักสะสมชาวสวีเดนและเป็นผู้ที่ค้นพบปลาชนิดนี้เป็นคนแรก โดยปลาในธรรมชาติจะอาศัยอยู่ในแหล่งน้ำที่มีต้นไม้ค่อนข้างหนาทึบ และมีเศษใบไม้ร่วงหล่นยังพื้นน้ำ สภาพน้ำมีค่าความเป็นกรดด่างประมาณ 5.4 pH

มีขนาดโตเต็มที่ได้ราว 2 นิ้ว โดยปลาที่อาศัยอยู่ในแม่น้ำคาตาเนียโป มีสีสันที่เหลืองสดตัดกับเหลือบสีแดงที่เข้มกว่าปลาที่พบในเวเนซุเอลา แต่ปลาที่พบในโคลอมเบียกลับมีรูปร่างที่สวยกว่าปลาที่พบในเวเนซุเอลาอย่างมาก

ปลาหมอแคระฮองสโลอาย ถูกนำออกสู่วงการปลาสวยงามครั้งแรกในปี ค.ศ. 1975 จากโคลอมเบียไปยังเยอรมนีตะวันออก จากนั้นได้กระจายไปยังเชกโกสโลวาเกีย และได้มีการพัฒนาสายพันธุ์เพื่อให้สวยยิ่งขึ้น จนถึงปัจจุบัน ที่เป็นปลาหมอแคระชนิดหนึ่งที่นิยมเลี้ยงในหมู่นักเลี้ยงปลาสวยงาม

อ้างอิง
-------

1. ↑  หน้า 32-34, *ปลาหมอแคระฮอลสโลอาย ความงามที่สร้างได้* โดย Apistoensis คอลัมน์ Mini Fishes. นิตยสาร Aquarium Biz ปีที่ 1 ฉบับที่ 3: กันยายน 2012

คอมมอนส์ มีภาพและสื่อเกี่ยวกับ:  
***Apistogramma hongsloi***

แหล่งข้อมูลอื่น
---------------

* รูปและข้อมูลเพิ่มเติม (อังกฤษ)
การหายใจแสงแบบง่าย
การหายใจแสงและวัฏจักรคัลวินแบบง่าย
การทำงานแบบออกซีจีเนสของ RubisCO
**การหายใจแสง** (อังกฤษ: photorespiration) เป็นปฏิกิริยาออกซิเดชันที่เกิดขึ้นได้ระหว่างการตรึงคาร์บอนในพืช ใช้ออกซิเจนและปล่อยคาร์บอนไดออกไซด์ เกิดขึ้นในขณะที่มีแสงจึงเรียกว่าการหายใจแสง แต่จะต่างจากการหายใจที่ไม่มีการสร้าง ATP ในปฏิกิริยานี้ และทำให้ประสิทธิภาพของการตรึงคาร์บอนลดลง เกิดขึ้นเมื่อคาร์บอนไดออกไซด์ ในใบต่ำกว่า 50 ppm RuBP carboxylase จะไม่จับกับคาร์บอนไดออกไซด์แต่จะจับกับออกซิเจนแทน ทำให้เปลี่ยน RuBP ไปเป็น3-ฟอสโฟกลีเซอเรตและฟอสโฟไกลโคเลต 3-ฟอสโฟกลีเซอเรตที่ได้จะเข้าวัฏจักรคัลวิน ส่วนฟอสโฟไกลโคเลตถูกเปลี่ยนเป็นไกลโคเลต

ไกลโคเลตที่ได้จะถูกส่งออกจากคลอโรพลาสต์ไปยังเพอรอกซีโซม ไกลโคเลตถูกเปลี่ยนไปเป็นไกลออกซิเลตและไฮโดรเจนเปอร์ออกไซด์ ที่เป็นพิษ ไฮโดรเจนเปอร์ออกไซด์ถูกสลายในเพอรอกซิโซมนี้ ส่วนไกลออกซีเลตนำไปใช้สร้างกรดอะมิโนไกลซีนได้ ไกลซีนที่ได้จะเข้าสู่ไมโทคอนเดรีย ปล่อยหมู่อะมิโนให้กับสารอินทรีย์อื่นๆ และได้เซอรีน เซอรีนนี้ถ้ากลับเข้าสู้เพอรอกซีโซมจะถูกเปลี่ยนเป็นกลีเซอเรต ซึ่งเมื่อถูกส่งกลับเข้าคลอโรพลาสต์จะเข้าวัฏจักรเคลวินได้

อ้างอิง
-------

1. ↑  doi:10.1111/j.1438-8677.2012.00681.x  
This citation will be automatically completed in the next few minutes. You can jump the queue or expand by hand

* ศรีสม สุวรรณวงศ์. 2549. คาร์บอนเมแทบอลิซึม ใน สรีรวิทยาของพืช. กรุงเทพฯ: สำนักพิมพ์มหาวิทยาลัยเกษตรศาสตร์
**เช็คเงินค่าจ้าง** (อังกฤษ: pay stub) เป็นเอกสารที่นายจ้างจ่ายเงินค่าจ้างให้แก่ลูกจ้าง ซึ่งในปัจจุบันได้มีการใช้เทคโนโลยีเข้ามานั่นคือ การฝากเงินโดยตรงไปยังธนาคาร ซึ่งลูกค้าก็อาจจะยังคงได้รับเช็คเงินค่าจ้าง แต่ไม่สามารถที่จะเปลี่ยนแปลงเป็นเงินสดได้ ในเช็คเงินค่าจ้างนี้จะแสดงรายละเอียดถึงจำนวนเงินที่ได้รับ ค่าภาษี และค่าอื่นๆแสดงรายละเอียดไว้ในเช็คดังกล่าว

**เช็คค่าจ้างแบบอิเล็คทรอนิกส์**
ประเทศส่วนใหญ่ ได้มีการพัฒนารูปแบบการจ่ายเงินโดยผ่านระบบอิเล็คทรอนิกส์ กันมากขึ้น แต่บางบริษัทก็มีทั้งรูปแบบเก่าที่ออกเป็นเอกสารกระดาษและแบบอิเล็คทรอนิกส์ สำหรับลูกจ้าง ซึ่งการจ่ายค่าจ้างทางอิเล็คทรอนิกส์นี้ถือว่ามิดชิด รัดกุมกว่าแบบเอกสารเป็นอย่างมาก

**บัตรเงินเดือน**
การจ่ายเงินในรูปแบบนี้เหมาะสำหรับพนักงานที่ไม่สะดวกในการติดต่อกับทางธนาคารหรือไม่สะดวกที่จะรับเป็นเงินสด บัตรเงินเดือนนี้จะคล้ายกับบัตรเดบิตของธนาคารทั่วๆไป สามารถใช้บัตรได้กับเคาร์เตอร์จ่ายเงินทุกที่ แต่อาจเสียค่าธรรมเนียมในการกดตู้ ATM บัตรเงินเดือนนี้อาจจะเป็นชื่อของบริษัท แต่ลูกจ้างแต่ละคนก็สามารถใช้เงินในบัตรได้ตามเงินเดือนที่ได้รับ

อ้างอิง
-------

* Pay Stub Template
สำหรับความหมายอื่นของ "มี่นคอง" ดูที่ มังฆ้อง (แก้ความกำกวม)


**บทความนี้มีอักษรพม่า** หากอุปกรณ์ของคุณไม่สามารถเรนเดอร์อักษรนี้ได้ คุณอาจเห็นเครื่องหมายคำถาม, อักษรพิเศษ, กล่อง หรือสัญลักษณ์อื่น ๆ แทนที่อักษรพม่า

**เตนจ้ามี่นคอง** (พม่า: တိမ်ကြားမင်းခေါင်) เป็นแม่ทัพที่พระเจ้ามังระยกย่องให้เป็นผู้นำการรบแบบพิเศษ (รบแบบกองโจร) ที่เก่งกาจที่สุดคนหนึ่งในยุคของพระองค์ โดยให้สมญานามว่า "ดุจดั่งเมฆ" ความหมายคือเคลื่อนที่อย่างรวดเร็วไม่เป็นที่สังเกต ยากแก่การทำลาย และหายไปอย่างไร้ร่องรอย

### กองกำลังพิเศษแห่งอังวะ

ในการบุกครั้งที่ 3 ของจีนนั้นสร้างความลำบากให้แก่กองทัพพม่าเป็นอย่างมาก เนื่องจากหมิงรุ่ยเป็นผู้เจนจบในพิชัยสงครามเขาเคลื่อนกองทัพอย่างระมัดระวังตลอดการทำศึก นั้นทำให้แม้แต่อะแซหวุ่นกี้เองก็ยากที่จะใช้กลอุบายเอาชนะเขาได้ ในขณะนั้นเองพระเจ้ามังระได้ตัดสินใจส่งกองกำลังพิเศษของพระองค์ออกไปทัพหนึ่ง นำโดยเตนจ้ามี่นคองมีจุดประสงค์เพื่อทำสงครามกองโจรกับหมิงรุ่ย ซึ่งเตนจ้ามี่นคองก็สามารถทำผลงานได้อย่างน่าทึ่ง แม้เขาจะมีกองทัพไม่ถึงหนึ่งพันนาย แต่ก็สามารถปั่นป่วนกองทัพนับหมื่นของหมิ่งรุ่ยจนไม่สามารถเคลื่อนที่ได้สะดวก อีกทั้งยังสามารถตัดกำลังบำรุงของฝ่ายจีนที่ส่งมากจากแสนหวีได้อย่างมีประสิทธิภาพ จนกองทัพของหมิงรุ่ยที่บุกลึกเข้ามาเริ่มอดอาหาร นั้นทำให้ผลของสงครามเริ่มเปลี่ยนไป ชื่อเสียงของเตนจ้ามี่นคองและพระเจ้ามังระที่พลิกสถานการณ์ให้ฝ่ายอังวะในครั้งนั้น จึงเป็นที่เลื่องลือขึ้นมา สุดท้ายอะแซหวุ่นกี้ที่เตรียมกองทัพไว้อยู่แล้วจึงได้ช่องนำกองกำลังที่ซุ่มไว้เข้ายึดแสนหวีคืนได้ และยกทัพลงมาช่วยพระเจ้ามังระตีกระหนาบหมิงรุ่ยจนเอาชนะไปได้ในยุทธการเมเมียว

อ้างอิง
-------

1. ↑  Kyaw Thet (1962). History of Burma (in Burmese). Yangon: University of Rangoon Press. pp. 310–3184
2. ↑  Kyaw Thet (1962). History of Union of Burma (in Burmese). Yangon: Yangon University Press.
3. ↑  Haskew, Michael E. Christer Joregensen, Eric Niderost, Chris McNab (2008). Fighting techniques of the Oriental world, AD 1200–1860: equipment, combat skills, and tactics (Illustrated ed.). Macmillan. ISBN 978-0-312-38696-2.
4. ↑  Myint-U, Thant (2006). The River of Lost Footsteps—Histories of Burma. Farrar, Straus and Giroux. ISBN 978-0-374-16342-6.
**เกรอัม เจมส์ ซูนิสส์** (อังกฤษ: Graeme James Souness; เกิด 6 พฤษภาคม ค.ศ. 1953) เป็นอดีตนักฟุตบอลและผู้จัดการทีมชาวสกอตแลนด์ และปัจจุบันเป็นผู้เชี่ยวชาญฟุตบอลทางโทรทัศน์

ซูเนสเป็นกัปตันทีมของลิเวอร์พูลที่ประสบความสำเร็จในช่วงต้นคริสต์ทศวรรษ 1980, ผู้เล่น-ผู้จัดการทีมของเรนเจอส์ในช่วงปลายคริสต์ทศวรรษ 1980 และกัปตันทีมของทีมชาติสกอตแลนด์ เขายังเล่นให้แก่ทอตนัมฮอตสเปอร์, มิดเดิลส์เบรอ และซัมป์โดเรีย

อาชีพผู้จัดการทีมของซูนิสส์เริ่มต้นเมื่อเขาเข้าร่วมทีมเรนเจอส์ โดยพาพวกเขาคว้าแชมป์ลีกสกอตแลนด์ 3 สมัย และลีกคัพ 4 สมัย ก่อนจะเข้าร่วมทีมลิเวอร์พูลในฐานะผู้จัดการทีม เขาไปเป็นผู้จัดการทีมของกาลาตาซาราย, เซาแทมป์ตัน, โตรีโน, เบนฟิกา, แบล็กเบิร์นโรเวอส์ และนิวคาสเซิลยูไนเต็ด

ระดับอาชีพ
----------

### เริ่มต้นอาชีพ

ซูนิสส์เติบโตในย่านเซาตันเมนของเอดินบะระ และสนับสนุนสโมสรท้องถิ่นอย่างฮาตส์ และเรนเจอส์ ตอนเป็นวัยรุ่น ซูนิสส์เล่นให้กับ North Merchiston สโมสรเด็กในท้องถิ่น

อาชีพค้าแข้งของซูนิสส์เริ่มต้นจากการเป็นเด็กฝึกที่ทอตนัมฮอตสเปอร์ ภายใต้การคุมทีมของบิล นิโคลสัน (อดีตผู้เล่นของสเปอร์และผู้จัดการทีมชุดดับเบิลแชมป์ฤดูกาล 1960-61) เขาเซ็นสัญญาอาชีพเมื่ออายุ 15 ปีใน ค.ศ. 1968 เขาผิดหวังที่ขาดโอกาสในทีมชุดใหญ่ ซูนิสส์กล่าวกับนิโคลสันว่าเขาเป็นผู้เล่นที่ดีที่สุดของสโมสร ซูนิสส์ลงเล่นให้สเปอส์ในทีมชุดใหญ่ 1 นัดในยูฟ่าคัพในฐานะผู้เล่นสำรอง

อ้างอิง
-------

1. 1 2 3 4  "เกรอัม ซูนิสส์". *Barry Hugman's Footballers*. สืบค้นเมื่อ 15 มีนาคม 2020.
2. ↑  Rollin, Jack (1980). *Rothmans football yearbook*. London: Queen Anne Press. p. 222. ISBN 0362020175. สืบค้นเมื่อ 14 April 2020.
3. ↑  Lindsay, Clive (24 October 2005). "Pulling at Hearts' strings". *BBC Sport*. สืบค้นเมื่อ 19 December 2016.
4. ↑  "Focus on Graeme Souness from Shoot! 1986". LFC History. สืบค้นเมื่อ 20 May 2011.
5. ↑  Souness, Graeme (15 May 2022). "Europa League final could be the greatest night of Rangers players' lives". *The Sunday Times*. สืบค้นเมื่อ 18 October 2022. Although I grew up in Hearts territory, I was awed by the sheer scale and spectacle of Rangers’ stadium as a boy. I vividly remember going with a Union Jack draped across my shoulders to show my support and enjoy the special atmosphere on those nights under the lights. I was always playing on Saturdays, so midweek games were the only ones I could go to.
**พระราชวังลาเกิน** หรือ **ปราสาทลาเกิน** (ดัตช์: *Kasteel van Laken*; ฝรั่งเศส: *Château de Laeken*; เยอรมัน: *Schloss Laken*) เป็นพระราชวังที่พำนักของพระราชวงศ์แห่งเบลเยียม ตั้งอยู่ในเขตกรุงบรัสเซลส์ ตั้งอยู่ห่างจากใจกลางเมืองประมาณ 5 km (3 mi) ในเขตลาเกิน พระราชวังนั้นประกอบด้วยสวนขนาดใหญ่ที่เรียกว่า "Royal Domain of Laeken" ซึ่งสงวนมิให้บุคคลภายนอกเข้าเนื่องจากเป็นเขตพระราชฐานชั้นใน

ในปัจจุบันพระราชวังแห่งนี้เป็นที่ประทับของสมเด็จพระราชาธิบดีฟีลิป, สมเด็จพระราชินีมาตีลด์ และพระราชโอรสธิดา เจ้าหญิงเอลิซาเบธ ดัชเชสแห่งบราบันต์ เจ้าชายกาบรีแยลแห่งเบลเยียม เจ้าชายแอมานุแอลแห่งเบลเยียม เจ้าหญิงเอเลออนอร์แห่งเบลเยียม

รูปแบบร่างของโดมกลางของเรือนกระจกหลวง

ประวัติ
-------

พระราชวังนั้นสร้างขึ้นที่ลาเกิน ซึ่งในอดีตนั้นอยู่ด้านนอกกรุงบรัสเซลส์ สร้างระหว่าง ค.ศ. 1782–1784 โดยการออกแบบของสถาปนิกชาวฝรั่งเศส ชาร์ล เดอ วายี ภายใต้การควบคุมการก่อสร้างของหลุยส์ มงตัวเย โดยสร้างขึ้นเพื่อเป็นที่สำหรับแปรพระราชฐานในฤดูร้อนของอาร์ชดัชเชสมารีอา คริสทีนา ดัชเชสแห่งเท็ชเชิน ผู้ปกครองของฮาพส์บวร์คเนเธอร์แลนด์ กับพระสวามี เจ้าชายอัลแบร์ทแห่งซัคเซิน-เท็ชเชิน เครื่องเรือนต่าง ๆ นั้นผลิตโดยฌ็อง-โฌแซ็ฟ ชาปุย 

นีกอลา-ฌ็อง รุป ผู้ว่าราชการกรุงบรัสเซลส์ ได้เลี้ยงรับรองพระมหากษัตริย์พระองค์แรกของเบลเยียม คือ พระเจ้าเลออปอลที่ 1 แห่งเบลเยียม ในพระราชวังแห่งนี้ในวันที่ 21 กรกฎาคม ค.ศ. 1831 ซึ่งเป็นวันที่พระองค์ทรงสาบานพระองค์ต่อรัฐธรรมนูญแห่งเบลเยียม ต่อมาพระราชวังได้ถูกเพลิงไหม้เสียหายไปบางส่วนใน ค.ศ. 1890 และถูกสร้างขึ้นใหม่โดยอาลฟงส์ บาลัต ตัวอาคารที่เห็นในปัจจุบันนี้เป็นผลงานการต่อเติมของสถาปนิกชาวฝรั่งเศส ชาร์ล ฌีโร ใน ค.ศ. 1902 พระราชวังแห่งนี้ได้กลายเป็นที่ประทับส่วนพระองค์ตั้งแต่พระเจ้าเลออปอลที่ 1 เสด็จเถลิงถวัลยราชสมบัติใน ค.ศ. 1831 ภายในเขตพระราชฐานนั้นยังเป็นที่ตั้งของกรีนเฮาส์หลวงแห่งลาเกิน ซึ่งตั้งอยู่ภายในอาคารเรือนกระจกมีหลังคาโดมสวยงาม ซึ่งเปิดให้สาธารณชนเข้าเยี่ยมชมเพียงไม่กี่วันเท่านั้นในแต่ละปี ซึ่งตัวอาคารเรือนกระจกนี้ออกแบบโดยอาลฟงส์ บาลัต และวิกตอร์ ออร์ตา

ระเบียงภาพ
----------

* 
* A carriage at the Royal mews of LaekenA carriage at the Royal mews of Laeken
* 
* 
* 
* 
* 
* 
*

อ้างอิง
-------
**พันธมิตรเยาวชนของสภาแห่งชาติแอฟริกา** (อังกฤษ: African National Congress Youth League) เป็นกลุ่มเยาวชนของพรรคสมัชชาแห่งชาติแอฟริกา ก่อตั้งเมื่อ พ.ศ. 2487 โดยเนลสัน แมนเดลา วอลเตอร์ ซิซูลู และโอลิเวอร์ ตัมโบ เพื่อเป็นการสร้างผู้นำรุ่นใหม่ของชาวผิวดำในแอฟริกาใต้ ในช่วง พ.ศ. 2491 พันธมิตรเยาวชนมีความก้าวหน้าในการควบคุมสภาแห่งชาติแอฟริกา พวกเขาเรียกร้องให้มีการต่อต้านและนัดหยุดงานเพื่อประท้วงกฎหมายที่เกี่ยวข้องกับการเหยียดผิว ซึ่งต้องพบกับการปราบปรามจากฝ่ายรัฐบาล ใน พ.ศ. 2493 ชาวผิวดำ 18 คนถูกฆ่า ในขณะที่ประท้วงและเมนเดลลาถูกคุมขัง

ทาบอ อึมแบกี ขึ้นมาเป็นผู้นำพันธมิตรใน พ.ศ. 2499 ต่อมา พ.ศ. 2503 สภาแห่งชาติแอฟริกาและองค์กรที่เกี่ยวข้องถูกคว่ำบาตร อึมแบกีจัดให้มีการประท้วงที่แอฟริกาใต้ลาออกจากเครือจักรภพอังกฤษ ก่อนที่เขาจะออกจากแอฟริกาใต้ตามคำแนะนำของสภาแห่งชาติแอฟริกา พันธมิตรเยาวชนยังคงดำเนินกิจกรรมต่อไปในช่วงที่มีการเหยียดผิว ใน พ.ศ. 2533 เฟรเดอริก วิลเลิม เดอ แกลร์ก ได้ประกาศให้สภาแห่งชาติแอฟริกาและองค์กรที่เกี่ยวข้องทั้งหมดรวมทั้งพันธมิตรเยาวชนเป็นองค์กรถูกฎหมาย Fikile Mbalula นักกิจกรรมตั้งแต่ พ.ศ. 2523 ได้เป็นประธานาธิบดีของแอฟริกาใต้เมื่อ พ.ศ. 2548

อ้างอิง
-------

* African National Congress Youth League[*ลิงก์เสีย*]
* "Nelson Mandela." *Contemporary Black Biography*, Volume 14. Gale Research, 1997. Reproduced in Biography Resource Center. Farmington Hills, Mich.: Thomson Gale. 2005. retrieved 5 December 2005
* "Thabo Mvuyelwa Mbeki." *Contemporary Black Biography*, Volume 14. Gale Research, 1997. Reproduced in Biography Resource Center. Farmington Hills, Mich.: Thomson Gale. 2005.
* เก็บถาวร 2009-05-22 ที่ เวย์แบ็กแมชชีน
* Halisi, C.R.D. (1999-11-01). *Black Political Thought in the Making of South African Democracy*. Indiana University Press. p. 62. ISBN 0-253-33589-2.
***ไนต์เฮด 2041*** (NIGHT HEAD 2041) เป็นซีรีส์อนิเมะโทรทัศน์ญี่ปุ่น มีเนื้อเรื่องอิงจากละครโทรทัศน์ญี่ปุ่นในปี พ.ศ. 2535 เรื่อง *ไนต์เฮด* สร้างโดยสตูดิโอชิโรกูมิ กำกับโดยทากามิตสึ ฮิรากาวะ และเขียนบทโดยจอร์จ อีดะ ซึ่งเป็นผู้กำกับของละครต้นฉบับ ออกแบบตัวละครโดย Oh! great ส่วนเคนอิจิโระ โทมิยาสุวาดคอนเซฟต์อาร์ต ยูตาะก ยามาดะรับผิดชอบดนตรีประกอบ และ Slow Curve ได้เครดิตเป็นผู้วางแผนและผลิต ออกอากาศทางผังรายการ +Ultra ของช่องฟูจิทีวีตั้งแต่วันที่ 15 กรกฎาคม พ.ศ. 2564 ถึง 30 กันยายน พ.ศ. 2564 วง Who-ya Extended ร้องเพลงเปิดของซีรีส์อนิเมะชื่อเพลงว่า "Icy Ivy" ส่วน Myuk ร้องเพลงปิดชื่อเพลงว่า "Shion"

มีการดัดแปลงเป็นมังงะ วาดโดยอากิระ โองาวะ เผยแพร่ออนไลน์ผ่านเว็บไซต์ *Young Magazine Web* ของสำนักพิพม์โคดันชะตั้งแต่วันที่ 28 เมษายน พ.ศ. 2564 มีการดัดแปลงเป็นนิยายเขียนโดยจอร์จ อีดะ ร่วมกับคาวาโตะ อาซูซะ และได้มีการประกาศดัดแปลงเป็นละครเวทีด้วย

ตัวละคร
-------

Naoto Kirihara (霧原直人, *Kirihara Naoto*)
ให้เสียงโดย: Daisuke Ono, Hiroki Nanami (young)
Naoya Kirihara (霧原直也, *Kirihara Naoya*)
ให้เสียงโดย: Nobunaga Shimazaki, Shizuka Ishigami (young)
Takuya Kuroki (黒木タクヤ, *Kuroki Takuya*)
ให้เสียงโดย: Takahiro Sakurai, Natsumi Fujiwara (young)
Yūya Kuroki (黒木ユウヤ, *Kuroki Yūya*)
ให้เสียงโดย: Kensho Ono, Makoto Koichi (young)
Michio Sonezaki (曽根崎道夫, *Sonezaki Michio*)
ให้เสียงโดย: Kazuyuki Okitsu
Reika Mutō (武藤玲佳, *Mutō Reika*)
ให้เสียงโดย: Lynn
Daisuke Honda (本田大輔, *Honda Daisuke*)
ให้เสียงโดย: Yasuhiro Miyama
Kimie Kobayashi (小林君枝, *Kobayashi Kimie*)
ให้เสียงโดย: Yōko Hikasa
Yui Akiyama (秋山唯, *Aikyama Yui*)
ให้เสียงโดย: Reina Ueda
Shōko Futami (双海翔子, *Futami Shōko*)
ให้เสียงโดย: Kaori Maeda
Kyōjirō Mikuriya (御厨恭二朗, *Mikuriya Kyōjirō*)
ให้เสียงโดย: Banjō Ginga
Suguru Kakitani (柿谷スグル, *Kaiktani Suguru*)
ให้เสียงโดย: Tomoaki Maeno
Miki Tachibana (立花美紀, *Tachibana Miki*)
ให้เสียงโดย: Aya Endō
Mikie Fujiki (藤木マイク, *Fujiki Mikie*)
ให้เสียงโดย: Chikahiro Kobayashi
Kōji Kazama (風間浩二, *Kazama Kōji*)
ให้เสียงโดย: Tomokazu Sugita
Emily Shinjō (新城エミリ, *Shinjō Emiri*)
ให้เสียงโดย: Saori Hayami
Losyukov (ロシュコフ, *Roshukofu*)
ให้เสียงโดย: Kōsei Hirota
Victor (ヴィクトル, *Vikutoru*)
ให้เสียงโดย: Tarusuke Shingaki
Akiko Okuhara (奥原晶子, *Okuhara Akiko*)
ให้เสียงโดย: Mari Yokoo
Elder Misaki (ミサキ老人, *Misaki Rōjin*)
ให้เสียงโดย: Motomu Kiyokawa

อ้างอิง
-------

1. 1 2  "Live-Action Psychic Suspense Series Night Head Inspires New TV Anime Next July". Anime News Network. November 5, 2020. สืบค้นเมื่อ November 5, 2020.
2. 1 2 3 4 5 6 7 8 9 10 11 12 13 14 15 16 17 18 19 20 21  Mateo, Alex (June 23, 2021). "Night Head 2041 Anime's Video Reveals Opening Song, 20 Cast Members, July 14 Debut". *Anime News Network*. สืบค้นเมื่อ June 23, 2021.
3. ↑  Pineda, Rafael Antonio (July 7, 2021). "Night Head 2041 Anime's Video Previews Myuk's Ending Song". *Anime News Network*. สืบค้นเมื่อ July 7, 2021.
4. ↑  Hodgkins, Crystalyn (April 21, 2021). "Night Head 2041 Anime Gets Novel, Manga, Stage Play Projects". *Anime News Network*. สืบค้นเมื่อ April 24, 2021.
5. 1 2 3 4  Loo, Egan (April 28, 2021). "Night Head 2041 Anime's 2nd Teaser Reveals Main Cast". *Anime News Network*. สืบค้นเมื่อ April 28, 2021.

แหล่งข้อมูลอื่น
---------------

* เว็บไซต์ทางการของอนิเมะ (ญี่ปุ่น)
กลุ่มออลต์ไรต์ที่เดินขบวนในงาน "Unite the Right rally" ที่ชาร์ลอตส์วิลล์, รัฐเวอร์จิเนีย ในเดือนสิงหาคม ค.ศ. 2017 โดยมีคนชูธงสู้รบของสมาพันธรัฐ, ธงแกดส์เกน และธงนาซี
**ออลต์ไรต์** (อังกฤษ: alt-right) หรือ **ออลเทอร์นาทิฟไรต์** (อังกฤษ: alternative right "ขวาทางเลือก") เป็นกลุ่มคนหลวม ๆ ที่มีอุดมการณ์ขวาถึงขวาจัดซึ่งปฏิเสธอนุรักษนิยมกระแสหลักในสหรัฐ นักนิยมความสูงสุดของคนผิวขาว (white supremacist) ริชาร์ด บี. สเปนเซอร์ (Richard B. Spencer) นำศัพท์นี้มาปรับใช้เพื่อนิยามการเคลื่อนไหวซึ่งมีศูนย์กลางที่ชาตินิยมผิวขาว (white nationalism) ในปี พ.ศ. 2553 และถูกกล่าวหามานับแต่นั้นว่ากระทำเพื่อกลบเกลื่อนความหมายโดยนัยเชิงลบของศัพท์คตินิยมเชื้อชาติ คตินิยมความสูงสุดของคนผิวขาว และลัทธินาซีใหม่อย่างเปิดเผยในสหรัฐ สเปนเซอร์อ้างโฆษณาชวนเชื่อนาซีและพูดวิจารณ์ชาวยิวบ่อยครั้ง แต่เขาปฏิเสธเป็นผู้นิยมนาซีใหม่ มีการอธิบายความเชื่อออลต์ไรต์ว่าเป็นคตินิยมความสูงสุดของคนผิวขาว บ่อยครั้งทับซ้อนกับการต่อต้านยิวและลัทธินาซีใหม่ ชาติภูมินิยม และความเกลียดกลัวอิสลาม การต่อต้านคตินิยมสิทธิสตรี และความเกลียดกลัวคนรักร่วมเพศ ชาตินิยมผิวขาว ประชานิยมฝ่ายขวา และขบวนการปฏิกิริยาใหม่ มโนทัศน์นี้ยังสัมพันธ์กับชาตินิยมอเมริกาหลายกลุ่ม กษัตริย์นิยมใหม่ ผู้สนับสนุนสิทธิบุรุษ และการรณรงค์หาเสียงของดอนัลด์ ทรัมป์ในปี พ.ศ. 2559 ด้วย

ศัพท์นี้ได้รับความสนใจและข้อพิพาทจากสื่อพอสมควรระหว่างการเลือกตั้งประธานาธิบดี พ.ศ. 2559 โดยเฉพาะอย่างยิ่งหลังทรัมป์แต่งตั้งสตีฟ แบนนอน ประธานไบรต์บาร์ตนิวส์ (Breitbart News) เป็นประธานบริหารการรณรงค์หาเสียงของทรัมป์ในเดือนสิงหาคม แบนนอนเรียกไบรต์บาร์ตนิวส์ว่าเป็น "เวทีสำหรับออลต์ไรต์" ความสนใจของสื่อเพิ่มขึ้นหลังการเลือกตั้ง โดยเฉพาะอย่างยิ่งในการประชุมเพื่อเลี้ยงฉลองหลังการเลือกตั้งใกล้ทำเนียบขาว ซึ่งมีริชาร์ด สเปนเซอร์เป็นพิธีกร สเปนเซอร์ใช้คำพูดโฆษณาชวนเชื่อนาซีหลายคำระหว่างการประชุม และปิดท้ายด้วยการตะโกนว่า "เฮลทรัมป์ เฮลประชาชนของเรา เฮลชัยชนะ!" ผู้สนับสนุนสเปนเซอร์จำนวนหนึ่งสนองโดยทำความเคารพแบบนาซีคล้ายกับบทท่องซีกไฮล์ที่ใช้ในการชุมนุมมวลชนของนาซี สเปนเซอร์ปกป้องพฤติกรรมนี้ โดยแถลงว่าท่าความเคารพนาซีนั้นมีเจตนา "แฝงนัยประชดและสร้างความครื้นเครง" หลังจากเหตุการณ์นั้น สำนักข่าวเอพีอธิบายว่า ออลต์ไรต์ "เป็นชื่อที่ปัจจุบันนักนิยมความสูงสุดของคนผิวขาวและนักชาตินิยมผิวขาวบางส่วนรับมาใช้" และ "เป็นศัพท์ที่ไม่เป็นที่รู้จักกันทั่วไปและอาจดำรงอยู่เป็นหลักในฐานะอุปกรณ์ประชาสัมพันธ์เพื่อทำให้ความเชื่อแท้จริงของกลุ่มผู้สนับสนุนมีความชัดเจนน้อยลงและเป็นที่ยอมรับมากขึ้นสำหรับผู้ชมวงกว้าง" และกล่าวด้วยว่า "ในอดีตเราเคยเรียกความเชื่อดังกล่าวว่าคตินิยมเชื้อชาติ ลัทธินาซีใหม่ หรือคตินิยมความสูงสุดของคนผิวขาว"

ออลต์ไรต์มีเหง้าในเว็บไซต์อย่างฟอร์แชน (4chan) และเอตแชน (8chan) ซึ่งสมาชิกนิรนามสร้างและใช้อินเทอร์เน็ตมีมเพื่อแสดงออก ยากจะบอกว่าสิ่งที่คนเขียนในพื้นที่เหล่านี้จริงจังมากเพียงใด และเจตนายั่วยุให้เกิดโทสะมากน้อยเพียงใด สมาชิกออลต์ไรต์หลายคนใช้เว็บไซต์อย่างทวิตเตอร์และไบรต์บาร์ตส่งสารของพวกตน การลงเนื้อหาต่าง ๆ ของออลต์ไรต์ส่วนใหญ่สนับสนุนดอนัลด์ ทรัมป์ ประธานาธิบดีที่ได้รับเลือกตั้งจากพรรคริพับลิกัน และคัดค้านการย้ายถิ่นเข้าประเทศ พหุวัฒนธรรมนิยม และความถูกต้องทางการเมือง

อ้างอิง
-------

1. ↑  Daniszewski, John (November 26, 2016). "Writing about the 'alt-right'". Benac, Nancy (August 24, 2016). "Clinton sees Trump ties to "alt-right" dystopian ideology". *Associated Press*. คลังข้อมูลเก่าเก็บจากแหล่งเดิมเมื่อ 2016-11-15. สืบค้นเมื่อ 2017-01-06.
เครื่องหมายรีไซเคิลที่มีลักษณะตัดขอบสีดำลงสีพื้นด้วยสีเขียว
**เครื่องหมายรีไซเคิล** (อังกฤษ: recycling symbol)เป็นเครื่องหมายที่เป็นที่ยอมรับในระดับนานาชาติว่าให้เป็นตัวแทนของความหมายของการแปรใช้ใหม่ (ยูนิโคด:U+2672 ♲ เครื่องหมายรีไซเคิล หรือ U+267B ♻ เครื่องหมายรีไซเคิลสีดำ)

ประวัติ
-------

ในปี 1970 วันคุ้มครองโลกถือกำเนิดขึ้นจากความวิตกกังวลเกี่ยวกับปัญหาสิ่งแวดล้อม คอนเทนเนอร์ คอปปอเรชั่น ออฟ อเมริกาผู้ผลิตกระดาษแข็งรีไซเคิลรายใหญ่ของสหรัฐได้สนับสนุนการประกวดสัญลักษณ์ที่สร้างความตระหนักเรื่องสิ่งแวดล้อมในกลุ่มนักเรียนและนักศึกษาทั่วสหรัฐ ซึ่งผู้ชนะการประกวดการออกแบบนี้คือแกรี่ แอนเดอร์สัน นักศึกษาวัย 23 ปีจากมหาวิทยาลัยเซาเทิร์นแคลิฟอร์เนีย ทำให้เขาเป็นผู้ออกแบบเครื่องหมายรีไซเคิลที่ใช้กันในระดับสากล เครื่องหมายนี้ไม่ใช่เครื่องหมายการค้าและถูกกำหนดให้เป็นสาธารณสมบัติ

รุ่น
----

เครื่องหมายรีไซเคิลถือเป็นสาธารณสมบัติและไม่ใช่เครื่องหมายการค้า ในตอนแรกบริษัทผู้สนับสนุนการออกแบบโลโก้นี้อย่างคอนเทนเนอร์ คอปปอเรชั่น ออฟ อเมริกาพยายามที่จะยื่นให้เป็นเครื่องหมายการค้า แต่ว่าก็ถอนการอ้างสิทธิ์ในภายหลัง ดังนั้นใคร ๆ ก็สามารถดัดเปลงแก้ไขเครื่องหมายนี้ได้

ทำให้มีการดัดแปลงสัญลักษณ์โดยการใส่เบอร์เพื่อเป็นการรุบุประเภท โดยใช้เบอร์ 1–7 ใส่เข้าไปในช่องว่างตรงกลางของสามเหลี่ยม นอกจากการใส่เบอร์เพื่อระบุประเภทแล้ว ยังมีการปรับเปลี่ยนลูกษรของเครื่องหมายเป็นรูปแบบต่าง ๆ เช่น:

* U+2672 ♲ universal recycling symbol
* U+267A ♺ recycling symbol for generic materials
* U+267B ♻ black universal recycling symbol
* U+267C ♼ recycled paper symbol
* U+267D ♽ partially-recycled paper symbol
* U+267E ♾ permanent paper sign

อ้างอิง
-------

1. ↑  West, Larry. "The History and Importance of Earth Day". *LiveAbout* (ภาษาอังกฤษ). สืบค้นเมื่อ 2020-04-05.
2. 1 2 3  Jones, Penny; Jerry Powell (May 1999). "Gary Anderson has been found!" (PDF). *Resource Recycling: North America's Recycling and Composting Journal*: 1–2. สืบค้นเมื่อ 2011-05-26.
**กวาวเครือขาว** ชื่อวิทยาศาสตร์: *Pueraria candollei* Graham ex Benth. var mirifica เป็นพืชในวงศ์ Leguminosae ชื่ออื่นๆ ได้แก่ กวาวเครือ ทองเครือ ทองกวาว ตานจอมทอง จอมทอง กวาวหัว เป็นพืชลงหัว หัวใต้ดิน กลม มีหลายขนาด หัวที่มีอายุมากมีขนาดใหญ่ ที่เปลือก เมื่อเอามีดปาดจะมียางสีขาวคล้ายน้ำนม เนื้อในสีขาวคล้ายมันแกว เนื้อจะเปราะ มีเส้นมาก หัวที่ยังเล็ก เนื้อในจะละเอียด มีน้ำมาก

สรรพคุณ
-------

กวาวเครือขาวมีฤทธิ์เป็นยาสมุนไพร หัว บำรุงเนื้อหนังให้เต่งตึง แก้ปวดเมื่อยตามร่างกาย แก้อ่อนเพลีย ผอมแห้ง นอนไม่หลับ มีฮอร์โมนเพศหญิงสูง ทาหรือรับประทานทำให้เต้านมขยายตัว เส้นผมดกดำ เพิ่มเส้นผม เป็นยาปรับรอบเดือน บำรุงความกำหนัด บำรุงอวัยวะสืบพันธุ์ให้เจริญ แก้โรคตาฟาง ต้อกระจก ทำให้ความจำดี บำรุงโลหิต กินได้นอนหลับ ผิวหนังเต่งตึงมีน้ำมีนวล ถ้ารับประทานเกินขนาดจะเป็นอันตรายได้ ทำให้มีอาการมึนเมา คลื่นไส้อาเจียน อาจทำให้แท้งบุตรได้ เปลือกเถา แก้พิษงู ในพม่าใช้ หัว เป็นยาอายุวัฒนะของทั้งหญิงและชาย แต่ไม่เหมาะกับคนหนุ่มสาว โดยเฉพาะหญิงวัยเจริญพันธุ์

กวาวเครือขาวเป็นพืชที่มีความเป็นพิษ ยับยั้งการเกี้ยวพาราสี การผสมพันธุ์และการเจริญของอัณฑะในนกพิราบเพศผู้ ยับยั้งการเจริญของฟอลลิเคิลในนกพิราบตัวเมีย ยับยั้งการให้นมของหนูที่กำลังให้นม โดยไปยับยั้งการเจริญของต่อมน้ำนม และการสร้างน้ำนม มีผลป้องกันการตั้งครรภ์ เมื่อให้หนูกินในช่วงตั้งท้องวันที่ 1-10 ติดต่อกัน หรือให้กินในช่วงที่มีการเคลื่อนย้ายของตัวอ่อน หนูจะแท้งลูก เมื่อให้ในหนูที่ตัดรังไข่ออก กินกวาวเครือพบว่าน้ำหนักของมดลูกและปริมาณของเหลวในมดลูกเพิ่มขึ้น เช่นเดียวกับที่พบในหนูที่ได้รับ ethinyl estradiol

อ้างอิง
-------

1. ↑  กวาวเครือขาว
2. ↑  กวาวเครือขาว
3. ↑  กรมวิทยาศาสตร์การแพทย์ กระทรวงสาธารณสุข. 2546. ประมวลผลงานวิจัยด้านพิษวิทยา ของสถาบันวิจัยสมุนไพร เล่ม 2. โรงพิมพ์การศาสนา:กรุงเทพมหานคร
เมื่อวันที่ 2–3 พฤษภาคม พ.ศ. 2561 ได้เกิดเหตุพายุฝุ่นความเร็วสูงที่ข้ามมายังชายแดนประเทศอินเดียตอนเหนือ ส่งผลทำให้มีผู้เสียชีวิตกว่า 110 คน และบาดเจ็บมากกว่า 200 คน ในรัฐอุตตรประเทศมีผู้เสียชีวิต 43 คนในเมืองอัคระ และเสียชีวิตอีก 30 คนในเมืองอื่น ในรัฐราชสถานมีผู้เสียชีวิต 35 คน และบาดเจ็บกว่า 200 คน พายุฝุ่นถล่มทำให้เสาไฟฟ้ากว่า 8,000 ต้นหักล้ม ต้นไม้อีกกว่า 100 ต้นได้รับความเสียหาย อย่างไรก็ตามพายุถือเป็นเรื่องที่ปกติของประเทศ แต่เนื่องจากพายุในครั้งนี้มาตอนกลางคืนและมีความเร็วสูง ทำให้มีผู้เสียชีวิตเยอะ

เบื้องหลัง
----------

พายุฝุ่นมักเป็นส่วนหนึ่งของฤดูกาลในอินเดีย ซึ่งจะเกิดขึ้นในช่วงฤดูร้อนเพราะสภาพอากาศแห้งแล้งทำให้ฝุ่นติดไปกับพายุ ส่วนมากจะมีผู้เสียชีวิตไม่เกิด 12 คน อย่างเช่นเหตุพายุฝุ่นถล่มเมื่อวันที่ 11 เมษายน พ.ศ. 2561 มีผู้เสียชีวิตแค่ 19 คน

หลังเหตุการณ์
-------------

รัฐบาลรัฐอุตตรประเทศได้ประกาศว่า จะช่วยเหลือครอบครัวผู้เสียชีวิตเป็นจำนวนเงิน ₹4 lakh ($6,100 ดอลลาห์สหรัฐ)

อ้างอิง
-------

1. ↑  Gupta, Swati; Westcott, Ben (3 May 2018). "More than 110 killed by high-intensity dust storms in India". *CNN*. สืบค้นเมื่อ 3 May 2018.
2. 1 2  Sarah Gibbens (3 May 2018). "Why This Dust Storm in India Turned Deadly". *National Geographic*. สืบค้นเมื่อ 4 May 2018.
3. 1 2  "India dust storms: Nearly 100 killed in Uttar Pradesh, Rajasthan". *BBC*. 3 May 2018. สืบค้นเมื่อ 3 May 2018.
ภาพเคลื่อนไหวซานตาคลอสขี่กวางรูดอล์ฟ
**รูดอล์ฟ** (อังกฤษ:rudolf) เป็นหนึ่งในกวาง9ตัวของซานตาคลอส แต่กวางที่มีการพูดถึงมากที่สุดก็คือ กวางรูดอล์ฟ มันเป็นกวางสายพันธุ์เรนเดียร์ มีเอกลักษณ์เฉพาะตัวคือ จมูกสีแดงของมัน

ตำนานเกี่ยวกับกวางรูดอล์ฟ
-------------------------

รูดอล์ฟ เป็นลูกกวางของพ่อกวางที่มีชื่อว่า ดอนเนอร์ รูดอล์ฟถูกเพื่อนๆของมันหัวเราะเยาะเย้ยอยู่เป็นประจำเนื่องจากจมูกที่มีสีแดงซึ่งแตกต่างจากพรรคพวก เมื่อวันคริสต์มาสอีฟ(วันก่อนวันคริสต์มาสหนึ่งวัน)วันหนึ่ง ซานตาคลอสกำลังเดินทางไปให้ของขวัญกับเด็กๆ แต่แล้วก็มีหมอกทึบจัด จนซานตาคลอสคิดจะยกเลิกให้ของขวัญแล้ว แต่ซานตาคลอสเห็นสีแดงของจมูกของรูดอล์ฟ จึงคิดว่าจมูกสีแดงสว่างของมันอาจเป็นไฟส่องทางได้ จึงนำมันมาขี่ และสามารถให้ของขวัญเด็กๆได้ตามเป้าหมาย ซานตาคลอสจึงให้รูดอล์ฟเป็นกวางตัวหน้าสุดของขบวน และข้างหลังของรูดอล์ฟมีกวางอีก8ตัว รูดอล์ฟจึงเป็นกวางที่มีบุญคุณต่อซานตาคลอสมากที่สุด

### รายชื่อของกวางแต่ละตัวในเทียมเลื่อนของซานตาคลอส

* แดสเชอร์
* แดนเซอร์
* แพรนเซอร์
* วิกเซ่น
* โคเม็ต
* คิวปิด
* ดันเดอร์
* วิกเซ่ม
* รูดอล์ฟ

### การวิจัยว่ากวางของซานตาคลอสเป็นเพศอะไร

**ดร.อลิซ บลูแม็กเลนดอน ผู้เชี่ยวชาญด้านสัตว์ป่าโดยเฉพาะกวาง** จากมหาวิทยาลัยเท็กซัส เอแอนด์เอ็ม สหรัฐ มีความคิดเห็นว่า กวางเรนเดียร์ของซานตาคลอสทุกตัวเป็นตัวเมีย เหตุที่เป็นเพศเมียก็เพราะ กวางตัวผู้จะสลัดเขาในช่วงคริสต์มาส แต่ตัวเมียจะเก็บเขาไว้จนถึงเดือนกุมภาพันธ์-มีนาคม

**แต่ ดร.เกร็ก ฟินสตัด หัวหน้าโครงการศึกษาเรนเดียร์** จากมหาวิทยาลัยอลาสกา แฟร์แบงก์ สหรัฐอเมริกา ค้านว่า เรนเดียร์ของซานตาคลอสอาจเป็นตัวผู้ที่เป็นหมัน หรือ เรียกว่า "สเตียร์" ที่จะคงเขาไว้จนถึงช่วงเวลาเดียวกับตัวเมีย ดร.ฟินสตัด ยังกล่าวต่อไปอีกว่า นักลากเลื่อนส่วนใหญ่ใช้ "สเตียร์" ในช่วงฤดูหนาว เพราะในช่วงฤดูหนาว ตัวเมียส่วนใหญ่จะตั้งท้อง เนื่องจากฤดูติดสัดอยู่ในช่วงฤดูร้อนจนถึงฤดูใบไม้ร่วง ไม่มีนักลากเลื่อนคนใดอยากใช้กวางท้องลากเลื่อน

จึงไม่สามารถสรุปได้ว่ากวางของซานตาคลอสนั้นเป็นเพศอะไร

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-12-23. สืบค้นเมื่อ 2017-12-22.
นักการเมืองชาวลาว
**กินิม พลเสนา** (ลาว: ກິນິມ ພົລເສນາ; 18 พฤศจิกายน ค.ศ. 1915 – 1 เมษายน ค.ศ. 1963) เป็นรัฐมนตรีฝ่ายซ้ายและรัฐมนตรีกระทรวงการต่างประเทศแห่งราชอาณาจักรลาวใน ค.ศ. 1962 ถึง 1963 ภายใต้นายกรัฐมนตรีเจ้าสุวรรณภูมา

ประวัติ
-------

### ช่วงต้น

กินิม พลเสนาเกิดในวันที่ 18 พฤศจิกายน ค.ศ. 1915 ที่ปากเซ, แขวงจำปาศักดิ์ จากพ่อค้าชาวจีนกับแม่ชาวลาว ตอนวัยรุ่น กินิมอาศัยอยู่ในบ้านของเจ้าสุวรรณภูมา และรับเลี้ยงเป็นบุตรบุญธรรม ด้วยการช่วยเหลือของเจ้าสุวรรณภูมา กินิมได้ยศชั้นสูงในรัฐบาลหลายตำแหน่ง โดยเฉพาะฐานะเจ้าหน้าที่อำเภอปากเซใน ค.ศ. 1949 ถึง 1952 และต่อมาในฐานะเจ้าแขวงซำเหนือ

### ถูกลอบสังหาร

กินิม พลเสนากลับจากงานเลี้ยงที่พระราชวังในนครเวียงจันทน์ เขาและภรรยาได้มายังบ้านพักที่ปรับปรุงใหม่ ในขณะที่ทั้งคู่ออกจากรถ หนึ่งในทหารที่คุ้มกันบ้านพักที่มีชื่อว่า สิบตรี Chy Song ก้าวออกมาข้างหน้าและยิงปืนกลมือ ทำให้เขาเสียชีวิต ส่วนภรรยาได้รับบาดเจ็บสาหัสที่ขาสองข้าง ต่อมา ผู้ลอบสังหารกินิมให้การสารภาพว่า กินิมถูกตั้งข้อหาพยายามล้มล้างรัฐบาลและติดสินบนเจ้าหน้าที่ฝ่ายเป็นกลางเพื่อสร้างความเสียหายแก่ปะเทดลาว

ดูเพิ่ม
-------

* เจ้าสุวรรณภูมา

อ้างอิง
-------

1. ↑  "Index Q". Rulers.org. สืบค้นเมื่อ 13 September 2010.
2. ↑  Stieglitz (1990), p. 75
3. ↑  Stieglitz (1990), p. 76
4. ↑  "Laos Minister Assassinated By Own Guard". *The Sydney Morning Herald*. 3 April 1963. pp. 1, 3.
5. ↑  "Laos: After the Party". TIME. 12 April 1963. คลังข้อมูลเก่าเก็บจากแหล่งเดิมเมื่อ 2010-11-25. สืบค้นเมื่อ 13 September 2010.
6. ↑

บรรณานุกรม
----------

* Stieglitz, Perry, *In a little kingdom*, M.E. Sharpe, 1990, ISBN 0-87332-617-2
แอนไอโซทรอปี (เพียงเล็กน้อย) ของรังสีไมโครเวฟพื้นหลังของเอกภาพที่วัดโดย WMAP
**แอนไอโซทรอปี** (anisotropy) หรือ **แอนไอโซทรอปิก** (anisotropic) เป็นสมบัติที่ตรงกันข้ามกับไอโซทรอปี โดยหมายถึงลักษณะที่สมบัติทางกายภาพและเคมีทั้งหมดหรือบางส่วนของวัตถุมีการเปลี่ยนแปลงแตกต่างกันไปในทิศทางต่าง ๆ เช่น กราไฟต์ ความแตกต่างของการนำไฟฟ้าในทิศทางต่าง ๆ อาจสูงถึงหลายพันเท่า และในทางดาราศาสตร์ รังสีไมโครเวฟพื้นหลังของเอกภพ ก็มีแอนไอโซทรอปีเล็กน้อยเช่นกัน มีปริมาณทางกายภาพจำนวนไม่น้อยที่อาจพบลักษณะความเป็นแอนไอโซทรอปิก เช่น โมดูลัสของแรงเฉือน สัมประสิทธิ์ของการขยายตัวจากความร้อน สภาพนำไฟฟ้า อัตราการละลายในกรด เป็นต้น

หมายเหตุ
--------

1. ↑  anisotropy เป็นคำนาม ส่วน anisotropic เป็นคำคุณศัพท์

อ้างอิง
-------

1. ↑  Smoot G. F.; Gorenstein M. V.; Muller R. A. (5 October 1977). "Detection of Anisotropy in the Cosmic Blackbody Radiation" (PDF). Lawrence Berkeley Laboratory and Space Sciences Laboratory, University of California, Berkeley. คลังข้อมูลเก่าเก็บจากแหล่งเดิม (PDF)เมื่อ 2022-02-06. สืบค้นเมื่อ 15 September 2013.
**อูดด์ ไรตัน** (นอร์เวย์: *Odd Reitan*) เกิดเมื่อวันที่ 11 กันยายน ค.ศ. 1955 เป็นนักธุรกิจชาวนอร์เวย์ เป็นเจ้าของร่วมและประธานเจ้าหน้าที่บริหารของไรตันกรุ๊ป เครือบริษัทที่ลงทุนในธุรกิจอสังหาริมทรัพย์ พลังงาน ร้านสะดวกซื้อ และอื่นๆ นิตยสารฟอบส์จัดให้ไรตันเป็นบุคคลที่ร่ำรวยที่สุดในนอร์เวย์ในปี ค.ศ. 2019 ด้วยมูลค่าทรัพย์สินสุทธิ 5.7 พันล้านดอลลาร์สหรัฐ

ประวัติ
-------

ไรตันเกิดที่เมืองทร็อนไฮม์ ก่อนที่จะเปิดร้านค้าสาขาแรกที่บ้านเกิดในปี ค.ศ. 1972 ร่วมกับบิดา ต่อมาในปี ค.ศ. 1979 ได้เปิดร้าน REMA 1000 ขึ้นจนกลายเป็นเครือร้านสะดวกซื้อที่ประสบความสำเร็จ จนในปี ค.ศ. 1990 ทุกหมู่บ้านในนอร์เวย์ที่มีประชากรเกินหมื่นคนจะมีร้าน REMA 1000 ตั้งอยู่เสมอ จากนั้นได้มีการขยายกิจการไปเดนมาร์ก สวีเดน โปแลนด์ ฮังการี และสโลวะเกีย

ชีวิตส่วนตัว
------------

ไรตันแต่งงานกับมาริต อานต์เซิน ในปี ค.ศ. 1972 มีบุตรชายด้วยกันสองคนคือ โอเล โรเบิร์ต ไรตัน (เกิดปี ค.ศ. 1971) และมักนุส ไรตัน ต่อมาได้หย่าร้างและแต่งงานใหม่กับฮิลเดอ อุนด์ไลน์ ในดือนมิถุนายน ค.ศ. 2018 หลังคบหากันมาตั้งแต่ปี ค.ศ. 2012

อ้างอิง
-------

1. 1 2  Godal, Anne Marit (บ.ก.). "Odd Reitan". *Store norske leksikon* (ภาษานอร์เวย์). Oslo: Norsk nettleksikon. สืบค้นเมื่อ 23 June 2012.
2. ↑
3. 1 2  Smith-Meyer, Trond. "Odd Reitan". ใน Helle, Knut (บ.ก.). *Norsk biografisk leksikon* (ภาษานอร์เวย์). Oslo: Kunnskapsforlaget. สืบค้นเมื่อ 23 June 2012.
4. ↑  Bolstad, Erik (บ.ก.). "Ole Robert Reitan". *Store norske leksikon* (ภาษานอร์เวย์). Oslo: Norsk nettleksikon. สืบค้นเมื่อ 22 March 2020.
5. ↑  Falch, Kine (16 June 2018). "Nå er Odd Reitan gift". *Dagbladet*. สืบค้นเมื่อ 22 March 2020.
**แอปซอไมต์** (อังกฤษ: Epsomite) เป็นแร่ในกลุ่มซัลเฟต, โครเมต, โมลิบเดต ,ทังสเตน

ลักษณะปรากฏ
-----------

มีขนาดเล็ก ผลึกมีลักษณะคล้ายแท่งเข็ม ผลึกไม่มีสีถึงสีขาว ปกติพบบนเปลือกโลกมีลักษณะคล้ายหินย้อย

คุณสมบัติทางกายภาพ
------------------

มีความแข็งอยู่ระหว่าง 2.0 – 2.5 ตามมาตราส่วนความแข็งของโมส์ สีอ่อน เปราะแตกง่าย มีรอยแตกเรียบ (Cleavage) ที่ชัดเจน มีลักษณะโปร่งใสถึงกึ่งโปร่งแสง จะมีความวาวแบบไหม (Silky luster) ในผลึก ถ้าเป็นก้อนเนื้อแน่นจะมีลักษณะด้าน มีรสขมเมื่อละลายในน้ำ (Epsom salts) มีการรวมกันได้ง่าย

สภาพแวดล้อมในการเกิด
--------------------

เกิดจากการตกตะกอนของสารละลายน้ำแร่ร้อน พุก๊าช และเกิดในน้ำทะเล ปกติจะพบเป็นผนังของแร่ซัลไฟด์ (ไพไรต์) ในสภาวะที่มีการตกสะสมในน้ำเย็นที่มีซัลเฟต (sulfatic waters)

การเกิด
-------

เกิดจากการที่เปลือกโลกมีการก่อให้เกิดน้ำแร่ร้อน ที่เมืองเอพซัม ประเทศอังกฤษ ซึ่งเป็นแหล่งที่มีชื่อเสียง บริเวณใกล้กับทะเลเกลือของภูเขาครูเกอร์ ในรัฐวอชิงตัน เมืองคาร์ซแบด (Carlsbad), รัฐนิวเม็กซิโก (New Mexico) สหรัฐอเมริกา มีผลึกใหญ่วัดได้ประมาณ 2-3 เมตร มีการพบในลักษณะที่การเปลี่ยนเป็นผลึกหรือเป็นผงเมื่อสูญเสียน้ำในบริเวณเมืองสตรัสซเฟิร์ต ประเทศเยอรมนี และในหลายเหมืองที่อยู่ในเขตแห้งแล้งในบริเวณรัฐแอริโซนา สหรัฐอเมริกา, ประเทศชิลี, ประเทศตูนิเซีย พบในหุบเขาแอนโทรนา (Antrona) ของเมืองเอลบา (Elba) และในทะเลสาบโคโม (Como) เมืองแคมพาเนีย (Campania) ประเทศอิตาลี

การใช้ประโยชน์
--------------

นำมาใช้ประโยชน์เกี่ยวกับการผลิตด้านเภสัชกรรม เช่น น้ำยาฟอกหนัง , น้ำยาซักผ้า และใช้ในอุตสาหกรรมผลิตกระดาษและน้ำตาล

อ้างอิง
-------

1. ↑   Webmineral data
2. ↑   Mindat

* Montana, A. ,Crespi, R. and Liborio, G. 1988, Simon & Schuster ‘s guide to Rock and Minerals , Simon & Schuster Inc , New York. 607 pp.
**ร็อกเซ็ตต์** (อังกฤษ: Roxette) เป็นคู่ดูโอชาวสวีเดน แนวป็อป ประกอบด้วยสมาชิกคือ แมรี เฟรดริกสัน และเพอร์ เกสเสิล

ทั้งคู่ประสบความสำเร็จไปทั่วโลกในช่วงปลายยุคทศวรรษ 1980 และต้นทศวรรษ 1990 กับเพลงฮิต "The Look", "Listen To Your Heart", "It Must Have Been Love" และ "Joyride" ทั้ง 4 เพลงเป็นซิงเกิลอันดับ 1 ในสหรัฐอเมริกา และยังอันดับ 1 ในอีกหลายประเทศทั่วโลก อัลบั้มของพวกเขา *Look Sharp!* และ *Joyride* ได้รับรางวัลแผ่นเสียงทองคำขาวทั้ง 2 ฝั่งทะเลแอตแลนติก ขณะที่ซิงเกิล "The Look" และ "It Must Have Been Love" ได้รับรางวัลแผ่นเสียงทองคำจาก RIAA

หลังจากประสบความสำเร็จในช่วงแรก ร็อกเซ็ตต์ออกผลงานสตูดิโออัลบั้มอีก 3 ชุดคือ *Crash! Boom! Bang!* (1994), *Have a Nice Day* (1999) และ *Room Service* (2001) แต่สองอัลบั้มหลังไม่ได้ออกวางขายในสหรัฐอเมริกา และจากที่เฟรดริกสันป่วยในปี 2002 และเข้ารับการบำบัด ทำให้ต้องขาดหายการทำงานจนมีผลงานใหม่ ในปี 2006 พวกเขาออกอัลบั้ม *The Rox Box* ที่เป็น 4 ซีดีบ็อกซ์เซ็ต พวกเขามีผลงานยอดขายรวมประมาณ 45 ล้านชุดอัลบั้ม และ 25 ล้านชุดซิงเกิลทั่วโลก และมียอดขายอัลบั้มในอเมริกา 3.1 ล้านชุด

ผลงาน
-----

* 1986: *Pearls of Passion*
* 1988: *Look Sharp!*
* 1991: *Joyride*
* 1992: *Tourism*
* 1994: *Crash! Boom! Bang!*
* 1999: *Have A Nice Day*
* 2001: *Room Service*
* 2011: *Charm School*
* 2012: *Travelling*
* 2016: *Good Karma*

อ้างอิง
-------

1. ↑  "Billboard chart positions". www.billboard.com.
2. 1 2  "Roxette's RIAA single & album certifications". www.riaa.com. คลังข้อมูลเก่าเก็บจากแหล่งเดิมเมื่อ 2012-04-03. สืบค้นเมื่อ 2009-02-12.
3. ↑  "BPI certifications". www.bpi.co.uk.
4. ↑  "MTV Germany's bio. of Roxette". www.mtv.de. คลังข้อมูลเก่าเก็บจากแหล่งเดิมเมื่อ 2011-06-07. สืบค้นเมื่อ 2009-02-12.
5. ↑  "Swisscharts.com's bio. of Roxette". www.swisscharts.com.
6. ↑  "EMI Germany's bio. of Roxette". www.emimusic.de. คลังข้อมูลเก่าเก็บจากแหล่งเดิมเมื่อ 2009-05-11. สืบค้นเมื่อ 2009-02-12.
7. ↑  "Ask Billboard section on billboard.com (2005)". www.billboard.com.
8. ↑  "Ask Billboard section on billboard.com (2009)". www.billboard.com.
**สปินแบบซิงเลต (Singlet) หรือ สปินแบบทริปเลต (Triplet)**
ในทฤษฎีควอนตัมฟังก์ชั้นคลื่นของอิเล็กตรอน 2 ตัว ในปริภูมิจะถูกเขียนในเทอมของผลคูณของฟังก์ชันคลื่นที่แทนอนุภาคที่ขึ้นกับตำแหน่ง (Ψ)และฟังก์ชันคลื่นที่แทนอนุภาคที่ขึ้นกับสปิน (χ) ดังนี้
Ψ(r1,s1,r2,s2)=Ψ(r1.r2)χ(s1,s2)
โดย r1.r2 และ s1,s2 เป็นพิกัดตำแหน่งที่ 1 , ตำแหน่งที่ 2 และสปินตัวที่ 1 , สปินตัวที่ 2 ตามลำดับ
ฟังก์ชันคลื่นรวมของคู่อิเล็กตรอน ซึ่งเป็นเฟอร์มิออนมี s = 1/2 เมื่อพิจารณาการแลกเปลี่ยนพลังงานระหว่างอิเล็กตรอนจะเป็นฟังก์ชันแบบไม่สมมาตร (Antisymmetric) สามารถเขียนได้ 2 แบบ คือ 

ΨS=0A = Ψeven ( r1.r2)χS=0odd

ΨS=1A = Ψodd ( r1.r2)χS=1even

เนื่องจากมีอิเล็กตรอน 2 ตัว ดังนั้นสปินรวมสามารถเป็นได้แค่ 2 แบบ คือ s=-1/2+1/2=0 และ s=1/2+1/2=1 ซึ่ง s = 0 จะเรียกว่า **สปินแบบซิงเลต** มีฟังก์ชันคลื่นแบบคี่ (odd) และกรณี s = 1 จะเรียกว่า **สปินแบบทริปเลต** มีฟังก์ชันคลื่นแบบคู่ (even) เนื่องจาก Ψodd ( r2.r1) = - Ψodd ( r1.r2) 
และ Ψeven ( r2.r1) = Ψeven ( r1.r2) กำหนดให้ α และ β แทนสปินขึ้น (Spin up) และสปินลง (Spin down) ของอิเล็กตรอน และตัวเลข 1 กับ 2 แทนอิเล็กตรอนแต่ละตัว จะเขียนฟังก์ชันคลื่นในส่วนของสปินได้เป็น

χs=0odd = [α(1)β(2) - β(1)α(2)]/√2

χs=1even = α(1)α(2) หรือ
χs=1even = [α(1)β(2)+β(1)α(2)]/√2 
หรือ χs=1even = β(1)β(2)

อ้างอิง
-------

* Burns G.(1992).High-temperature superconductivity : Introduction. New York : Acaddemic Press
* Fetter,A.L.;& Walecka,J.D. (1995).Quantum Theory of Many-Particle System.Singapore: McGraw-Hill
* Kittel,Charlws (1997). Introduction to Solid State Physics 7th edition: Jonh Wiley & Sons